03/04/2020 | Administración LocalMunicipal
Fene
Secretaría
Suspensión das sesións ordinarias do pleno e das comisións informativas permanentes durante o período de alarma

Faise público que o alcalde ditou a Resolución da alcaldía núm.297, do 30.03.2020, que copiada di: “RESOLUCIÓN DA ALCALDÍA Asunto: SUSPENSIÓN DAS SESIÓNS ORDINARIAS DO PLENO E DAS COMISIÓNS INFORMATIVAS PERMANENTES DURANTE O PERÍODO DE ALARMA FEITOS Como consecuencia do expansión do coronavirus COVID-19 polo mundo, o goberno do Estado adoptou distintas solucións cara a frear os efectos da emerxencia de saúde pública decatada pola Organización Mundial da Saúde. Non obstante, o pasado 11 de marzo esta Organización decretou unha situación de pandemia internacional que provocou novas medidas inmediatas y extraordinarias. Tal é así, que o 14 de marzo decretouse un estado de alarma que afecta a todo o territorio nacional e que establece medidas temporais de carácter extraordinario que, cidadáns e administracións deben adoptar e acatar e o 28 de marzo decretouse unha prórroga do dito estado de alarma, así como distintas normas para afrontar esta crise, ás últimas encamiñadas a reducir máis a mobilidade da poboación que non preste servizos esenciais, servizos que foron redefinidos. O Concello de Fene, como administración, tamén adoptou unha serie de medidas para adecuarse a esta nova realidade, tendo en conta que conserva as competencias para a xestión ordinaria dos seus servizos e que pode adoptar as medidas que estime necesarias. Por iso, o 15 de marzo, ditei unas instrucións respecto do covid-19 que incluían, no seu punto oitavo, a suspensión das sesións periódicas ou ordinarias dos órganos colexiados municipais (pleno da corporación e comisións informativas) no período de alarma decretado. Tamén débese ter en conta que hai pouco tempo, o Concello instalou e comezou a usar un sistema de gravación audiovisual das sesións do Pleno e do audio das Comisións Informativas, non obstante, aínda non é posible a realización das sesións non presenciais mediante videoconferencia, polo que considero axeitado darlle continuidade ás instrucións publicadas e resolver formalmente a suspensión ordinaria dos órganos colexiados municipais, polo menos, mentres dure o dito Estado de Alarma. CONSIDERACIÓNS LEGAIS O 14.03.2020 o goberno publicou o Real decreto 463/2020, polo que se declara o estado de alarma para a xestión da situación de crise sanitaria ocasionada polo COVID-19, (BOE núm.67, do 14.03.2020). O 28.03.2020 as Cortes Xerais publicaron o Acordo do Congrego dos Deputados no que se autoriza a prórroga do estado de alarma declarado polo goberno no Real Decreto 463/2020, do 14.03.2020, (BOE núm.86, do 28.03.2020). O 29.03.2020 o goberno ditou o Real decreto-lei 10/2020 que aumenta a redución da mobilidade da poboación que presta servizos non esenciais, (BOE núm.87, do 29.03.2020). O artigo 21.1. m) da Lei 7/1985, do 2 de abril, reguladora das bases do réxime local, (BOE núm.80, do 03.04.1986) permite ao alcalde adoptar persoalmente, e baixo a súa responsabilidade, en caso de catástrofe o de infortunios públicos ou grave riscos daqueles, as medidas necesarias e axeitadas dando conta ao inmediata ao Pleno. Á vista do que antecede, RESOLVO: 1. Suspender as sesións presenciais do Pleno da Corporación e de todas as Comisións Informativas Permanentes mentres dure o Estado de Alarma decretado polo goberno e prorrogado polo Congreso dos Deputados en tanto non se poida dotar dun sistema de asistencia non presencial e sen prexuízo de que por razóns de interese xeral esta medida poida ser revocada sempre que se poida garantir a asistencia coas debidas garantías sanitarias.2. Darlle traslado desta Resolución aos concelleiro/as. Asinado dixitalmente na data que figura na marxe polo alcalde Juventino José Trigo Rey, do que eu, Estefanía Manteiga Lamas, como secretaria, do que dou fe.” Fene, 31 de marzo de 2020 Asinado dixitalmente polo alcalde Juventino José Trigo Rey.